Diari Oficial de la Generalitat Valenciana


Sumari del DOGV 9990, del 22-11-2024 (2024/11370)

RESOLUCIÓ de 6 de novembre de 2024, de la Direcció General, per la qual es redistribuïx l'import global màxim establit en la Resolució de 25 de setembre de 2024, de la Direcció General de Labora Servici Valencià d'Ocupació i Formació, per la qual es convoca per a l'exercici 2024 el Programa de foment d'ocupació per a contractar persones desocupades pertanyents a col·lectius desfavorits.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9990

Data del DOGV
:   22-11-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/11616

CVE
:   HPMD-W-8176-68319

Data del document
:   06-11-2024

Organisme emissor
:   Labora Servei Valencià d'Ocupació i Formació

Tipus de document
:   Resolució

Anàlisi jurídica

 Descriptors 

:   * Conselleria d'Economia Sostenible, Sectors Productius, Comerç i Treball
    * ajuda pública
    * accés a l'ocupació
    * ajuda a l'ocupació
    * aturat
    * legislació
    * creació d'ocupació
    * benestar social

En el *Diari Oficial de la Generalitat Valenciana*  d'1 d'octubre de 2024 es va publicar la Resolució de 25 de setembre de 2024, de la Direcció General de Labora Servici Valencià d'Ocupació i Formació, per la qual es convoca per a l'exercici 2024 el Programa de foment d'ocupació per a contractar persones desocupades pertanyents a col·lectius desfavorits, el  resolc primer del qual establix:

"2. Estes subvencions es finançaran amb càrrec al capítol 4, codi de línia S0453, del subprograma 322C01, Foment d’ocupació, per un import global màxim de 300.000 d’euros, fons procedents del Servici Públic d’Ocupació Estatal.

3. D'acord amb l'article 10.4 de l'Orde 22/2024, la dotació pressupostària de cada convocatòria serà objecte de territorialització provincial de manera proporcional al nombre de persones desocupades registrades en Labora Servici Valencià d'Ocupació i Formació. En la seua aplicació, s'efectua la següent distribució provincial de crèdits, que tenen caràcter estimatiu:

Alacant, 119.550 euros.

Castelló, 32.550 euros.

València 147.900 euros.

Així mateix, establix que «L'alteració de la distribució estimativa de la dotació no necessitarà una nova convocatòria. No obstant això, esta alteració serà objecte de publicació en el *Diari Oficial de la Generalitat Valenciana*».

Finalitzat el termini de presentació de sol·licituds, a les províncies de Castelló i València no s'ha presentat cap sol·licitud que complisca els requisits per a resultar subvencionable i l'import de les sol·licituds presentades a la província d'Alacant supera la seua respectiva dotació, i, atés que el crèdit assignat a les províncies de Castelló i de València no serà utilitzat, es fa necessari redistribuir la dotació actual d'este programa, a fi d'atendre la totalitat de sol·licituds que complixen els requisits a la província d'Alacant.

En virtut de l'exposat, i de conformitat amb el que establix l'article 11 del Decret 77/2019, de 7 de juny, del Consell, de regulació del procediment de gestió del pressupost de la Generalitat; i amb el que establix l'article 160.4 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions,

RESOLC

*Únic. Redistribució de la dotació*

Assignar a la província d'Alacant 180.450 euros sobrants de les províncies de Castelló i València de l'import de la distribució provincial inicial, establida en la Resolució de 25 de setembre de 2024, de la Direcció General de Labora Servici Valencià d'Ocupació i Formació, per la qual es convoca per a l'exercici 2024 el Programa de foment d'ocupació per a contractar persones desocupades pertanyents a col·lectius desfavorits (DOGV 01.10.2024).

Després d'esta redistribució, la dotació de la convocatòria es detalla a continuació:

Dotació inicial:

Alacant: 119.550 euros.

Castelló: 32.550 euros.

València: 147.900 euros.

Total 300.000 euros.

Redistribució:

Alacant: 180.450 euros.

Castelló: -32.550 euros.

València: -147.900 euros.

Total: 0 euros.

Dotació final:

Alacant: 300.000 euros.

Castelló: 0 euros.

València: 0 euros.

Total: 300.000 euros.

Contra esta resolució, que esgota la via administrativa, es podrà interposar un recurs contenciós administratiu en el termini de dos mesos, a comptar a partir de l’endemà de ser publicada, davant el jutjat contenciós administratiu corresponent i competent, d’acord amb el que establixen els articles 8 i 46.1 de la Llei 29/1998, de 13 de juliol, reguladora de la jurisdicció contenciosa administrativa o, potestativament, un recurs de reposició davant este mateix òrgan en el termini d’un mes, computat en els mateixos termes, de conformitat amb el que disposen els articles 123 i 124 de la Llei 39/2015, d’1 d’octubre, del procediment administratiu comú de les administracions públiques. Tot això, sense perjuí que les persones interessades puguen presentar qualsevol altre recurs que consideren oportú.

  

València, 6 de novembre de 2024

Antonio Galvañ Diez

Director general de Labora Servei Valencià d'Ocupació i Formació